|  |  |  |  |  |  |  |
| --- | --- | --- | --- | --- | --- | --- |
| Vår saksbehandler: Hafsa Nadeem  E-post: hafsa.nadeem@utdanningsdirektoratet.no  Tlf: 23301213 | | | Vår dato:  18.06.2013  Vår referanse:  2012/512 | | Deres dato:    Deres referanse: |  |
|  |  |  | |  | | |

Faglig råd for service og samferdsel

Referat til rådsmøte 13. juni 2013 - møte 3/2013, Utdanningsdirektoratet

Møtestart: kl. 10:00

Møteslutt: kl. 12:00

|  |  |  |
| --- | --- | --- |
|  | **Fra arbeidstakersiden** | **Fra arbeidsgiversiden** |
| **Deltakere** | Jan Sivertsen, NTF  Håvard Galtestad, YS  Jostein Antonsen, Handel og Kontor (fra kl. 10.30)  Carl Ivar Delingsrud (Fagforbundet, for Karin Lund) | Svein Arne Bergh, Spekter  Eddy Kjær, NHO Reiseliv |
|  | **Fra skoleverket/skoleeier** | **Andre organisasjoner** |
|  | Ellinor Tande, Utdanningsforbundet  Per Ove Grannes, Utdanningsforbundet  Jørund Bjølverud, Skolenes Landsforbund | Jan Tvedt, KS |
|  | **Forfall** | **Utdanningsdirektoratet** |
|  | Karin Lund, Fagforbundet | Knut Maarud, referent |
|  | Anne Røvik Hegdahl, Virke |  |
|  | Ulf-Terje Nyheim Eliassen, Norsk Arbeidsmandsforbund |  |
|  | Terje Sundfjord, NHO Transport |  |
|  | Liv Kari Bjørnstad, KS (vara) |  |
|  | Hafsa Nadeem, rådssekretær |  |

**Dagsorden for møte i Faglig råd for service og samferdsel 3/2013**

**Sak 23.3.13 Godkjenning av møteinnkalling og dagsorden v/ rådsleder**

**Sak 24.3.13 Strukturen i våre fag**

**Sak 25.3.13 Utviklingsredegjørelse**

**Sak 26.3.13 Reiseliv som studiespesialisering**

**Sak 27.3.13 Orienteringssaker**

**Sak 28.3.13 Eventuelt**

**Sak 23.3.13 Godkjenning av møteinnkalling og dagsorden v/ rådsleder**

Eddy Kjær ble valgt til møteleder i Karin Lund sitt fravær.

Skolebesøk ble utsatt til møte 15. sept

*Vedtak:*

*Innkalling og dagsorden for møtet 13. juni 2013 godkjennes*

**Sak 24.3.13 Strukturen i våre fag**

Viser til vedtak fra rådsmøte 19. april, sak 20.2.13:

Rådet har debattert strukturen i våre fag i lang tid. Så langt er det ikke kommet konkrete forslag til endringer fra noen av arbeidsgruppene. Spørsmål knyttet til tilbudsstrukturen vil antakelig komme på nytt når stortingsmelding 20 skal følges opp.

*Vedtak:*

*Faglig råd for service og samferdsel har ingen forslag til endringer i tilbudsstrukturen.*

**Sak 25.3.13 Utviklingsredegjørelse**

Punkt 4 i det nye mandatet for faglige råd slår fast at hvert råd skal levere inn en utviklingsredegjørelse to ganger per oppnevningsperiode. Redegjørelsen bør blant annet ta for seg ev. behov for nyetablering, omlegging og nedlegging av utdanninger som hører til utdanningsprogrammet rådet har ansvar for. Formålet med redegjørelsen er å gi Utdanningsdirektoratet en samlet oversikt over endringer i sektoren deres som kan ha betydning for opplæringstilbudet. Med tilgang til en slik oversikt vil myndighetene være bedre forberedt på større endringer det kan bli behov for å gjennomføre.

Vedlagt følger malen som inneholder bakgrunnsmateriale og en rekke spørsmål som kan brukes som utgangspunkt for utviklingsredegjørelsen deres.

 

Arbeidsgruppene utarbeider eventuelle innspill til utviklingsredegjørelsen. Utviklingsredegjørelsen skal kun inneholde eventuelle behov for endringer. AU har mottatt utkast til endringsforslag fra Utdanningsforbundet ved Ellinor Tande.

Forslaget viser til behov for revisjon av læreplanen i felles programfag på Utdanningsprogram for Vg1 Service og samferdsel. Begrunnelsen for forslaget er behovet for modernisering av læreplanen på Vg1. Samtidig bør man se på navnene på programfagene. .

Forslaget ble lagt fram til diskusjon. Rådsmedlemmene kommenterer på forslaget innen 1. september. Rådet var forøvrig enige om behovet for en læreplangruppe nedsatt av utdanningsdirektoratet.



*Vedtak:*

1. *Arbeidsgruppene arbeider videre med utarbeiding av utviklingsredegjørelser i samsvar med vedtak i det faglige rådet. Tidsfrist for innsending til AU er 1. september.*
2. *Rådsmedlemmenes eventuelle innspill til Utdanningsforbundets dokument (vg1 læreplan sendes til AU innen 1. september 2013.*

**Sak 26.3.13 Reiseliv som studiespesialisering v/Eddy Kjær**

NHO Reiseliv og Virke søker prinsipiell støtte om opprettelse av programområdet Reiseliv og språk under utdanningsprogrammet studiespesialisering.

Bakgrunnen for initiativet er bransjens manglende anerkjennelse av reiselivsmedarbeiderfaget, samt behov for språkopplæring. Faget har vært diskutert i rådet over en lengre periode. Studiespesialisering angår ikke rådets mandat, slik at NHO Reiseliv har presentert forslaget for utdanningsdirektoratet. Eventuelle konsekvenser for Vg2 Reiseliv diskuteres dersom forslaget godkjennes og implementeres.

*Vedtak:*

*Faglig råd for Service og samferdsel støtter at det arbeides videre med forslaget.*

**Sak 27.3.13 Orienteringssaker**

Endring i handlingsplan for 2012-2013

Rådssekretæren informerer.



Status - utvidelse av 10-ukerskurset

Rådssekretæren orienterer.

Vikarierende rådssekretær var ikke informert om saken, slik at informasjon oversendes rådsmedlemmene per e-post.

*Vedtak*

*Rådet orienteres per e-post om status for de to sakene.*

**Sak 28.3.13 Eventuelt**

Ingen saker